Notum sit omnibus quod soror Bernardi Blanchi et maritus ejus dederunt et concesserunt in perpetuum Domino et ecclesie Sancti Vincentii Matiscensi et domno Gauterio de Berriaco archidiacono, obedienciario Cavaniaci, quicquid de ecclesia eadem tenebant, preter dimidiam partem bosci et que nepotibus suis dederunt in matrimonium pro XL solidis Matisconensibus; ita ut obligata idem Gauterius usque ad XXXV solidos redimat, si quid ultra de eisdem rebus obligatum reperiatur a muliere et viro liberandum est. De hoc mulier et maritus ejus et filius eorum juraverunt pacem tenendam in perpetuum de se et suis et se pro jure litigia excipere si forte in res venditas petitor emergat. Testes sunt: Guichardus decanus, Garinus de Itgiaco, Martinus de Sancto Verano, Willelmus Grassus, Jordanus de Cropio, Umbertus Burgius, Jordanus de Blani, Bernardus de Verchisoto, Bernardus Blancus.